Qorti tal-Appell (Kompetenza Inferjuri) Imħallef Anthony Drake Appell numru: 41/2018 Ian Aquilina Ruggier (appellant) Vs Awtorita għat-Trasport f'Malta (appellata) 12 ta' Novembru, 2019. B'deċiżjoni tat-12 ta' April, 2018 it-Tribunal Industrijali ċaħad it-talba tar- rikorrent sabiex jiddikjara li kien tkeċċa inġustament mill-impieg li kellu mal- intimata ta' Direttur Ġenerali – Avjazzjoni Ċivili. It-Tribunal irraġuna u ddeċieda hekk "Il-kunsiderazzjonijiet prinċipali li dan it-Tribunal studja bir-reqqa kien kif ġej. L-allegazzjonijiet ħarġu meta l-IAID għamlet investigazzjonijiet fil-MATS fl-2011. Ir- rikorrent kien diġa' telaq mill-MATS meta bdew l-investigazzjonijiet għax kien diġa' ġie magħżul bħala Director General Civil Aviation fi ħdan l-Awtorita' għat-Trasport. It- Tribunal innota li fuq dawn l-allegazzjonijiet, ir-rikorrent qiegħed jaffaċċja kawża kriminali wara dak li rriżulta mir-rapporti tal-IAID. Żvilupp interessanti li ħareġ fl-aħħar tal-każ kien l-irtirar mill-kawża kriminali mill-MATS wara 'settlement' mar-rikorrent. Dawn kienu 'parte civile' u għaldaqstant ma baqgħux. Ir-rikorrent beda jaħdem mal-Awtorita' għat-Trasport fl-1 ta' Frar 2011. Dan kien iż- żmien, bejn wieħed u ieħor, li l-IAID kienet qiegħda tinvestiga l-allegazzjonijiet fil- konfront tar-rikorrent li ġraw fil-MATS. Il-kuntratt tar-rikorrent mal-Awtorita' għat- Trasport ġie mġedded għal tliet snin fis-6 ta' Novembru, 2012. Kien fil-laqgħa li saret fl-14 ta' Novembru 2013, mis-soċjeta' intimata fejn ir-rikorrent ta x'jifhem li kien jaf bl-investigazzjonijiet kriminali bid-dettall referut aktar 'il fuq fid- dikjarazzjoni tal-każ tas-soċjeta' intimata. Fl-20 ta' Jannar 2014, ir-rikorrent ġie nnotifikat b'taħrika ta' kawża mill-Pulizija fejn ir- rikorrent dakinhar informa lis-soċjeta' intimata. Fl-20 ta' Jannar 2014, ukoll, ic-CEO tas- soċjeta' intimata kitbet lir-rikorrent biex joħroġ fuq forced leave, li qed jiġi assolt mid- dmirijiet u li qed jiġi appuntat xi ħadd ieħor fl-interim, li jħalli kull propjeta' tal- kumpanija fl-uffiċju u li ma jżurx l-uffiċini sa struzzjonijiet oħra. Dan sar għax skont is- soċjeta' intimata l-każ kien ta' riskju ta' reputazzjoni lejn is-soċjeta' intimata u li l-irwol tar- rikorrent kien jirrikjedi fiduċja assoluta. Ir-rikorrent obda l-istruzzjonijiet u fil-21 ta' Jannar 2014 irrisponda lic-CEO tas-soċjeta' intimata fejn ikkontesta li ntbagħat id-dar fuq forced leave u mhux ġie sospiż b'azzjoni dixxiplinarja. Fil-21 ta' Jannar 2014 ġie appuntat Direttur Ġenerali tal-Avjazzjoni ieħor u fl-24 ta' Marzu, b'ittra, is-soċjeta' tterminat l-impjieg tar-rikorrent. Fit-trattazzjonijiet finali s-soċjeta' intimata fakkret li, r-rikorrent ma qal xejn fuq kwistjonijiet li kellu mal-MATS meta ppreżenta ruħu biex imexxi d-direttorat mis- soċjeta' . Illi r-rikorrent kien impjegat skond il-kuntratt b'tali mod li jkun igawdi 'special trust', fiduċja u integrita' assoluta. Is-soċjeta' semmiet diversi stanzi ta' użu ta' credit card tal- MATS. Illi s-settlement li sar kien stampa ċara li xi ħaġa ħażina kien hemm u li s-soċjeta' intimata ma kinitx taf b'dan meta mpjegat ir-rikorrent. Illi r-rikorrent kellu obbligu jinforma s-soċjeta' intimata b'kollox u li dan m'għamlux. Dan ġie kkonfermat b'xhieda speċifika mic-Chairman tal-MATS. Illi r-ritorn tat-televisions u s-settlement mal-MATS jippruvaw il-ħtija tar-rikorrent u li ma jistħoqqlux li jibqa' fl-impjieg. Illi l-fatt seħħ qabel u waqt l-impjieg mas-soċjeta' intimata. U li seħħ wara hija konsegwenza separata li l-istat Malti, ladarba ġabu l-provi, għażel li jmexxi proċeduri kriminali li huma distinti pero' kien ir-rikorrent li jmur għand it-Tribunal Industrijali. Illi l-employer m'għandux għalfejn jistenna tmiem tal-proċeduri kriminali biex jaġixxi. Illi mhux vera li r-rikorrent ma jafx għax tkeċċa. Fl-ittra li ngħata mic-Chairman tas- soċjeta' intimata r-rikorrent ingħata l-opportunita' li jispjega ruħu iżda r-risposta li daħlet mill-avukati tiegħu ma ndirizzatx il-fatti fejn qalu li jrid jibqa' fil-pożizzjoni. Għaldaqstant ir-rikorrent ma kienx ħaqqu aktar il-fiduċja tas-soċjeta' intimata meta hu lanqas biss ipprova jirrispondi għall-allegazzjonijiet. Min-naħa tar-rikorrent intqal li s-soċjeta' żvijat il-każ għax dan każ quddiem Tribunal Industrijali u mhux Qorti Kriminali. Illi r-rikorrent fl-interview mas-soċjeta' intimata ma kellux ħjiel ta' x'qiegħed jiġri fil- MATS u sar jaf fil-laqgħa tal-14 ta' Novembru 2013 meta għarfuh li r-rapport tal-IAID kien serjissimu u stennew lir-rikorrent jirreżenja. Illi r-rikorrent ma ngħatax kopja tar-rapport avolja stennew li jkun jaf x'fih. U allura r- rikorrent kien akkużat fuq rapport. Illi f'Ottubru 2013 kien hemm laqgħa tal-Bord tas-soċjeta' intimata. Fiha ħareġ ċar li l- pożizzjoni tar-rikorrent ma kinitx aktar tenibbli minħabba responsabbiltajiet statutorji li joħorġu mill-Aviation Act. Illi jidher li s-soċjeta' ma xtaqitx tkeċċi r-rikorrent fuq kawża ġusta iżda li r-rikorrent jitlaq. Kien iż-żmien li l-każ ħareġ fil-midja. Illi s-soċjeta' allura kienet diġa' ħadet deċiżjoni u fl-ebda ħin tal-każ ir-rikorrent ma ingħata ċans jiddefendi ruħu. Illi qatt ma nħareġ charge biex ikun hemm xi forma ta' proċess dixxiplinarju. Illi s- soċjeta' intimata ma setgħetx tkeċċi fuq nuqqas ta' fiduċja. Illi ried ikun hemm bażi imma s-soċjeta' dan ma ġabitux. Illi wkoll is-soċjeta' intimata qatt ma setgħet tkeċċi lir-rikorrent fuq charge kriminali. Illi allura s-soċjeta', u wkoll bħala Gvern, imissha ħallewh sospiż. Deċiżjoni It-Tribunal analizza u wiżen il-fatti, il-provi, ix-xhieda u d-dokumenti ppreżentati bl- akbar reqqa. Il-post okkupat mir-rikorrent kien wieħed ta' importanza kbira, ta' importanza strateġika għal pajjiż. It-Tribunal għaraf il-ħtieġa ta' fiduċja assoluta u l-integrita' tal-pożizzjoni u li fil-kuntratt tax-xogħol tar-rikorrent dan id-dritt huwa wkoll referut fil-klawsola 9 bħala 'Special Trust'. Huwa minnu wkoll li r-rikorrent ma sarlux proċess dixxiplinarju formali. Biex wasal għal deċiżjoni t-Tribunal kkunsidra żewġ elementi kruċjali li huma l-loġika u l-liġi. Għaldaqstant it-Tribunal ikkonkluda li l-allegazzjonijiet fil-konfront tar- rikorrent, ir-rapport tal-IAID, ir-ritorn ta' oġġetti li nxtraw bil-credit card tal-MATS u s-'settlement' li ntlaħaq mal-MATS huma kawża ġusta biex employer jittermina mpjieg daqstant importanti f'pożizzjoni daqstant ta' fiduċja u integrita' fil-pajjiż. Ir-rikorrent kellu l-kwistjonijiet mal-MATS u mhux mal-Awtorita' għat-Trasport imma dawn it-tnejn jaqgħu taħt shareholder wieħed li huwa l-gvern u allura, meħuda ċ-ċirkustanzi kollha tal-każ, dan it-Tribunal qed jiddeċiedi li s-soċjeta' intimata kienet ġusta li l- pożizzjoni tar-rikorrent ma kinitx aktar tenibbli u waslet biex tittermina l- impjieg. Għal finijiet tal-kapitlu 452 tal-liġijiet ta' Malta rigwardanti drittijiet tad-difensuri tal- partijiet dawn qed jiġu ffissati fl-ammont ta' €93.17. B'hekk tintemm din il-kwistjoni tax-xogħol. B'rikors preżentat fl-24 ta' April, 2018 ir-rikorrent appella mid-deċiżjoni tat- Fil-qosor l-aggravji huma: It-Tribunal wasal għall-konklużjonijiet żbaljati meta għaraf il-ħtieġa li prinċipal ikollu fiduċja assoluta fl-impjegat. Skont artikolu 34(14)(b) tal- Kap. 452, prinċipal ma jistax ikeċċi impjegat għaliex "ma jgawdix iżjed il-fiduċja tal-prinċipal". Mill-ittra ta' tkeċċija ħareġ ċar li r-rikorrent tkeċċa mill-impieg għaliex il-prinċipal kien tilef il-fiduċja fih. Għalkemm fil- kuntratt ta' impieg hemm dikjarat li r-rikorrent kienet persuna ta' 'special trust', l-impieg xorta ma setax jiġi tterminat b'mod li jmur kontra d- disposizzjonijiet espressi tal-liġi (artikolu 42 tal-istess liġi). It-Tribunal semma li ż-żewġ entitajiet kienu tal-Gvern. li t-Tribunal żbalja għaliex ma qiesx il-kunċett ta' personalita separata tal-kumpanniji privati u parastatali, u m'għamilx distinzzjoni bejn azzjonisti u kumpanniji. Ir-riferenza għal settlement agreement kienet barra minn lokha. li r-rikorrent iffirma mal-Malta Air Traffic Services Limited mingħajr ebda ammissjoni. Dik il-prova ma kinitx tali li kellha qatt twassal lit-Tribunal biex jikkonkludi li t-tkeċċija kienet għal raġuni tajba u suffiċjenti, għaliex fil-fehma tiegħu kien prova li r-rikorrent għamel xi ħaġa ħażina. M'għandux ikun li prinċipal jagħmel użu ta' tagħrif li jasal għandu wara li jkun keċċa l-impjegat. It-tkeċċija saret mingħajr proċess ta' dixxiplina. jingħata l-opportunita' biex jagħti verżjoni tal-fatti, qabel ma tittieħed d- deċiżjoni finali tat-tkeċċija u dan bil-għan li l-impjegat jista' jiskolpa ruħu jew jagħti ħjiel dwar dak li ġara. Ir-rikorrent talab lil din il-qorti sabiex: "..… tħassar u tirrevoka d-deċiżjoni appellata numru 2524 mogħtija mit-Tribunal Industrijali fit-12 ta' April, 2018 u konsegwentement jew (a) tiddikjara li t-terminazzjoni tal-impieg tal-appellant ma saritx għal raġuni tajba u suffiċjenti skont l-liġi u għalhekk tordna l-Awtorita appellata tħallas l-ammont ta' €187,000 skont il-kuntratt tax-xogħol tal-appellant u skont il-liġi jew (b) tagħti dawk il-provvedimenti li jidhrilha xierqa fiċ- ċirkostanzi". Permezz ta' risposta li ppreżentat fis-7 ta' Mejju, 2018 l-intimata tat ir-raġunijiet għalfejn din il-qorti għandha tiċħad l-appell tar-rikorrent. Il-qorti bilfors trid issemmi ċertu fatti sabiex tikkunsidra l-aggravji tar-rikorrent. Prinċipalment dawn huma li:- Fit-30 ta' Novembru, 2010 ir-rikorrent kien sar impjegat tal-intimata fil- kariga ta' Direttur Ġenerali – Avjazzjoni Ċivili. L-impieg kien għall- perjodu ta' tlett snin b'seħħ mill-1 ta' Frar, 2011. F'dik il-kariga r-rikorrent kien il-persuna responsabbli għall-Avjazzjoni Ċivili f'Malta. Fis-6 ta' Novembru, 2012 il-kuntratt kien imġedded għal tliet snin oħra. Department (IAID) dwar użu ta' credit cards mir-rikorrent fiż-żmien meta kien jokkupa l-kariga ta' Chief Financial Officer ma' Malta Air Traffic Services Limited, u Lawrence Tonwuru li kien kap eżekuttiv. Wara dak ir-rapport kienu ttieħdu proċeduri kriminali kontra r-rikorrent u persuna oħra, għall-misapproprijazzjoni ta' flus tal-Malta Air Traffic Dan wara li l-IAID ikkonkludiet li l-kap eżekuttiv u r- rikorrent kienu qegħdin jużaw flus il-kumpannija sabiex iħallsu spejjeż personali tagħhom. Fl-20 ta' Jannar, 2014 ir-rikorrent kien notifikat bit-taħrika tal-akkużi li Dakinhar stess ir-rikorrent għarraf lil Jeanette Hansford, Head of Human Resources, li kien ġie notifikat bit-taħrika tal-pulizija. Il-każ ingħata pubbliċita fil-media. B'ittra tal-20 ta' Jannar, 2014 il-kap eżekuttiv tal-intimata għarraf lir- rikorrent li wara l-konklużjonijiet tal-IAID, l-Awtorita kienet qegħda tieħu dawn id-deċiżjonijiet fil-konfront tiegħu: Fil-21 ta' Jannar, 2014 kien nominat ħaddieħor bħala Direttur Ġenerali – Avjazzjoni Ċivili. Permezz ta' ittra legali datata 21 ta' Jannar, 2014 ir-rikorrent ikkontesta d-deċiżjoni tal-intimata. L-argument tiegħu kienu jinkludu li l-ebda ħsara lir-reputazzjoni tal-intimata ma setgħet issir meta tqies li l-akkużi kienu kontrieh u kienu jirrigwarda perjodu meta kien impjegat ma' terzi u mhux Permezz ta' email datata 17 ta' Novembru, 2013 ir-rikorrent għarraf lil żewġ uffiċjali tal-Awtorita li kien dispost li jitlaq mill-impieg bil-patt u kundizzjoni li jitħallas nofs il-paga li kien jaqla' li kieku jibqa' fl-impieg sal-aħħar tat-tliet snin. Fl-24 ta' Marzu, 2014 l-impieg tal-konvenuta kien terminat. L-attur ingħata ittra b'dik id-data fejn jingħad, "As discussed during that Skont il-kuntratt ta' impieg (klawżola 10.1) jekk l-impieg tar-rikorrent ikun terminat 'without good and sufficient cause', kellu jedd għall-ħlas Fit-13 ta' Mejju, 2014 ir-rikorrenti ippreżenta proċeduri quddiem it- Tribunal Industrijali fejn allega li t-tkeċċija ma kinitx għal raġuni tajba u suffiċjenti skont il-liġi. Ir-rikorrent jippretendi ħlas ta' €187,000 jew somma oħra li jillikwida t-Tribunal. Konsiderazzjoni. Fl-ewwel lok il-qorti ma taqbilx mal-intimata li fl-aggravji m'hemmx punti ta' liġi. L-argumenti li saru fir-rikors tal-appell mhumiex punti ta' fatt. Ir-rikorrent m'huwiex jistieden lil din il-qorti biex tagħmel apprezzament mill-ġdid tal-provi. L-ilmenti tar-rikorrent huma dwar żbalji ta' liġi jew nuqqas ta' applikazzjoni ta' liġi min-naħa tat-Tribunal. Il-qorti tibda biex tagħmilha ċara li ma taqbilx mal-konsiderazzjonijiet kollha li semma t-Tribunal fid-deċiżjoni. Hekk per eżempju l-osservazzjoni li l-fatt li r- rikorrent kien irritorna oġġetti li nxtraw bil-credit card u l-ftehim li kkonkluda mal-MATS, huma prova tal-ħtija tiegħu. Fir-rigward tal-ewwel ma rriżultax li dak il-fatt kien jeżisti fi żmien tat-terminazzjoni tal-impieg. Fir-rigward tal- ftehim, ma jirriżultax li waqt il-ġbir tal-provi kien ġie eżebit kopja tal-kuntratt. Għalhekk m'huwiex magħruf x'kien il-ftehim u l-kundizzjonijiet. Fatti li ma kinux jeżistu fiż-żmien it-tkeċċija. It-Tribunal Industrijali kellu jiddeċiedi jekk kienx hemm raġuni tajba għat-tkeċċija, fuq il-fatti li kien jaf bihom il-prinċipal u li fuqhom ikun ħa d-deċiżjoni li jkeċċi lill-impjegat. Għaldaqstant, il-fatti rilevanti huma dawk li kienu jeżistu fiż-żmien tat-tkeċċija u mhux fatti li ġraw żmien wara li jkun tkeċċa l-impjegat. Hekk ukoll il-fatt li l-intimata u l-Malta Air Traffic Services Limited huma t-tnejn tal-Gvern hu fatt sekondarju. Mill-ittra li biha l-intimata infurmat lir-rikorrent li qegħda tkeċċieh mill-impieg, hu evidenti li dak il-fatt ma ngħata l-ebda konsiderazzjoni mill-prinċipal meta ħa d-deċiżjoni li jkeċċi lir-rikorrent mill- Fl-ittra tal-24 ta' Marzu, 2014 il-prinċipal ta r-raġunijiet għat-tkeċċija. Huma dawk ir-raġunijiet li t-Tribunal kellu jistħarreġ u jiddeċiedi dwarhom. Skont l-artikolu 36(14)(b) prinċipal ma jistax iġib bħala raġuni tajba għat- tkeċċija li, "ma jgawdix iktar il-fiduċja tal-prinċipal". Ir-rikorrent irrefera għal dik id-disposizzjoni fl-ewwel aggravju. Dwar dan din il-qorti fis- sentenza Godwin Scuereb vs Vittoriosa Gaming Limited tat-28 ta' Marzu, 2008 osservat:- "Jibda biex jigi rilevat illi hi norma espressa tal-ligi, ex- Artikolu 36 (14) ta' l-Att dwar l- Impjiegi u Relazzjonijiet Industrijali (Kapitolu 452) illi, hlief fil-kaz ta' impjegat domestiku privat, li ma huwiex il-kaz hawnhekk, principal ma jistax jadduci bhala "raguni tajba u sufficjenti" illi "l-impjegat ma jgawdix izjed il-fiducja tal-principal". Dan ipprecizat, minn naha l-ohra wiehed lanqas ma jista' jiddiskonoxxi illi jezistu certi rapporti tax-xoghol fejn l-element fiducjarju jassumi l-massimu riljev u, allura, tali jrid jigi konsiderat b'rigur partikulari fil-konfront ta' min, impjegat, jirrivesti mansjonijiet ta' certa responsabilita` ko-involgenti tisrif jew loghob ta' flus. Tali, ad ezempju, hu l-kaz ta' impjegati bankarji jew, bhal f' dan il-kaz, ta' impjegati ta' Casinos; Affermat dan, ragonevolment il-valutazzjoni ta' assenza ta' fiducja ma tistax issir b' riferiment ghall-fatt jew fatti astratti izda ghall-incident konkret u gravi". F'dan il-każ altru milli kien jeżisti l-element fiduċjarju fil-kariga li r-rikorrent kien jokkupa ta' Direttur Ġenerali – Avjazzjoni Ċivili. Fatt dikjarat fil-kuntratt stess tal-impieg (ara klawżola 9 tal-kuntratt). Il-qorti tifhem li l-imsemmija disposizzjoni għandha tiġi applikata fis-sens li m'huwiex biżżejjed għall-prinċipal li jiddikjara li l-impjegat m'għadux igawdi mill-fiduċja tiegħu, iżda trid issir prova li hemm raġuni sostanzjali wara dak it- telf ta' fiduċja. Hekk per eżempju, fejn impjegat jinqabad ripetutament jisraq mill-post tax-xogħol, wieħed għandu jifhem li l-prinċipal mhux ser jibqa' jafda F'kull każ ir-rikorrent ma semmiex li fl-ittra inkiteb ukoll li l-akkużi serji li nġiebu kontrih, kienu ta' riskju għall-kredibilta u reputazzjoni tal- Dik ukoll kienet raġuni li ta l-prinċipal għalfejn ittermina l-impieg tar- Ir-rikorrent ilmenta wkoll li ma sarux proċeduri ta' dixxiplina. tifhimx xi proċeduri kellhom isiru. F'dan il-każ ma rriżultax li r-rikorrent kien ħati lill-impjegat. ta' att jew ommissjoni waqt l-impieg tiegħu mal-Awtorita'. Il-problema kienet li kien hemm proċeduri kriminali li fihom ir-rikorrent ġie akkużat li ikkommetta r- reati ta' frodi u misapproprijazzjoni ta' fondi pubbliċi fiż-żmien li kien jokkupa l- Akkuża serja iktar u iktar meta tikkunsidra li r-reat allegatament twettaq fil-kors tal-qadi ta' dmirijietu ma' dik il-kumpannija. Impjieg li kellu eżatt qabel beda jaħdem mal- Taħt dawn iċ-ċirkostanzi x'kellu jagħmel il-prinċipal, iħalli lill-impjegat ikompli jaqdi dmirijietu ta' Direttur Ġenerali għaliex hemm il-presunzjoni tal-innoċenza favur akkużat ? temporanjament jissospendi lir-rikorrent u jkompli jħallsu s- salarju sakemm tinqata' l-kawża kriminali ? jagħtih xogħol alternattiv fl- Avjazzjoni Ċivili ? Bħala prinċipju ġenerali l-prinċipal m'għandux jedd li minnufih ikeċċi impjegat minħabba li jkun akkużat f'proċeduri kriminali. Kollox jiddependi skond iċ- ċirkostanzi tal-każ. Il-prinċipal qabel jieħu d-deċiżjoni għandu jiddeċiedi jekk l- akkużi jippermettux li l-impjegat jibqa' jagħmel xogħolu, ir-relazzjoni tiegħu mal-prinċipal, kollegi fuq il-post tax-xogħol u klijenti. Ċirkostanzi li jkunu rilevanti huma per eżempju l-kariga, in-natura tax-xogħol li jkun qiegħed jagħmel l-impjegat, u kemm għandu kuntatt ma' impjegati oħra u l-pubbliku. Fiż-żmien li r-rikorrent kien jaħdem mal-intimata, kien jokkupa l-kariga ta' Direttur Ġenerali – Avjazzjoni Ċivili. Il-persuna li skont il-liġi hu responsabbli sabiex, "..… jimplimenta l-istrateġiji u l-objettivi tal-Awtorita u għandu jaġixxi skont il-linji ta' politika strateġiji u direttivi tal-Awtorita" (artikolu 3(2) tal-Att dwar l-Avjazzjoni Ċivili, Kap. 232). Għalhekk hu evidenti li r-rikorrent kien jokkupa waħda mill-ogħla karigi mal-intimata. Il-paga u benefiċċji li kellu r- huma fihom infushom prova oħra tar-responsabbiltajiet kbar li ġġorr magħha l- kariga ta' Direttur Ġenerali – Avjazzjoni Ċivili. Jirriżulta li l-każ kien ingħata pubbliċita' fil-media, u wieħed jifhem għalfejn meta tqies il-kariga għolja li kien jokkupa r-rikorrent u l-akkużi serji li saru fil-konfront tiegħu dwar reati li allegatament wettaq waqt il- qadi ta' dmirijietu. Għaldaqstant, it-tagħrif kien fid-dominju pubbliku. Ir-rapport tal-Internal Audit & Investigating Department tad-9 ta' persuna oħra li kienet il-kap eżekuttiv tal-MATS u kien jinvolvi ammonti konsiderevoli ta' fondi pubbliċi. L-intimata ma kellha l-ebda obbligu li tagħmel xi eżerċizzju ta' fact finding sabiex tiddetermina jekk dak li jingħad fir-rapport huwiex veru. Il-fatt jibqa' li l-prinċipal kellu rapport minn Dipartiment li twaqqaf u regolat bil-liġi (l-Att dwar Awditur Intern u Investigazzjonijiet Finanzjarji, Kap. 461). Liġi li saret, "Biex jipprovdi dwar ir-regolament tal-funzjoni ta' awditjar intern u tal-funzjoni ta' investigazzjoni finanzjarja, inkluża s-setgħa li jsir awditjar intern u investigazzjonijiet finanzjarji indipendenti u effettivi, biex jipprovdi dwar is-salvagwardji meħtieġa sabiex jiġi żgurat il-ħarsien tal-interessi finanzjarji tal-Gvern inklużi l-fondi li jista' jirċievi jew ikun meħtieġ li jamministra taħt l-obbligi internazzjonali ta' Malta". Dan apparti li lanqas ma jirriżulta li r-rikorrent ta xi spjegazzjoni lill-prinċipal għalkemm kieku ried kellu opportunita' peress li ma tkeċċix mill-ewwel. Il-prinċipal kellu kull jedd li jiddeċiedi dwar x'ser jagħmel bir-rikorrent, wara li qies ir-rapport u l-fatti li l-pulizija kienet akkużat lir-rikorrent fil-qorti. żżid anzi li l-prinċipal kellu d-dmir li jagħmel dak l-eżerċizzju meta tqies il-kariga pubblika li kellu r-rikorrent. Ovvjament il-prinċipal ma kellux ħjiel kemm ser idumu l-proċeduri Fil-fatt għadhom pendenti. Il-kariga ta' Direttur Ġenerali – Avjazzjoni Ċivili hi importanti ħafna fil- qasam tal-avjazzjoni ċivili. Ir-rikorrent kien is-superjur tal-impjegati li jaħdmu f'dik it-taqsima u żgur li kellu kuntatt mal-pubbliku. Hu ovvju li l-Avjazzjoni Ċivili ma setatx topera mingħajr Direttur Ġenerali u li hu kardinali li jkollha reputazzjoni tajba ħafna meta tqies ukoll kemm hi kompetittiva dik l-industrija. Dan apparti li l-prinċipal għandu interess li jkollu serħan ta' moħħ li l-impjegat, li jokkupa kariga importanti bħal dik, jista' jwettaq id-dmirijiet ferm onerużi tiegħu bl-aħjar mod. L-intimata għandha kull jedd li tissalvagwardja l-interessi tagħha fil- qasam tal-avjazzjoni ċivili u ma tipermettix li tiġi mċappsa r-reputazzjoni tagħha jew xi taqsima li taqa' taħt ir-responsabbilta' tagħha. Meta tqies dawn iċ-ċirkostanzi il-qorti m'għandha l-ebda dubju li l-prinċipal kien ġustifikat li jittermina l-impieg tar-rikorrent. Għall-qorti hu ovvju li l-interessi tal-intimata u t-taqsima tal-avjazzjoni ċivili kienu jeħtieġu deċiżjoni bħal dik. reputazzjoni tal-intimata u wkoll tas-settur tal-avjazzjoni ċivili f'Malta, kien ser ikollu impatt negattiv jekk baqa' jitmexxa minn persuna li kontriha hemm akkużi ta' reati daqstant serji. F'għajnejn il-pubbliku l-kunfidenza fit-taqsima tal- avjazzjoni ċivili ma tistax tkun waħda pożittiva meta tikkunsidra li d-Direttur Ġenerali kien akkużat b'reati ta' frodi u misapproprijazzjoni. F'dan il-kuntest il- presunzjoni tal-innoċenza mhijiex rilevanti. L-intimat kellu l-ogħla kariga fit- taqsima tal-Avvjazzjoni Ċivili, u kien ġie akkużat fil-qorti li kkommetta frodi u misaproprijazzjoni ta' fondi pubbliċi waqt li kien jokkupa kariga ta' Chief Financial Officer ma' kumpannija tal-Gvern. Kariga oħra li ġġorr ħafna responsabbilta' u li hi wkoll ta' natura fiduċjarja. L-avjazzjoni ċivili hi taqsima kruċjali għall-pajjiż fis-settur tat-trasport. Dan hu ċar ukoll mill-artikolu 9 tal-Att dwar l-Awtorita' għat-Trasport f'Malta. L-Awtorita' ma tistax tippermetti li jkollha sitwazzjoni fejn id-Direttur Ġenerali - Avjazzjoni Ċivili qiegħed imexxi t- taqsima tal-avjazzjoni ċivili tal-pajjiż, li jkun akkużat fil-qorti b'reati tant serji. Id-dubju stess li dawk il-proċeduri kriminali jnisslu dwar l-integrita' u l-onesta tar-rikorrent waqt il-qadi ta' dmirijietu f'kariga daqstant importanti, ma kienx tali li jippermetti lill-intimata li tkompli fir-relazzjoni mar-rikorrent. irrispettivament mill-fatt li l-akkużi kienu jirrelataw għaż-żmien meta kien impjegat ma' terzi. Għalhekk il-prinċipal kellu kull dritt li jissalvagwardja l- interessi tiegħu. Wieħed irid jiftakar ukoll li Direttur Ġenerali ma jaħdimx f'xi uffiċċju waħdu fejn m'għandux bżonn jieħu deċiżjonijiet importanti u bil-kemm għandu kuntatt ma' Ir-rikorrent kien il-kaptan bit-tmun f'idejh u lilu kienu jirrispondu l- impjegati tat-taqsima tal-avjazzjoni ċivili, u kien inkarigat biex jimplimenta l- istrateġija u l-objettivi tal-Awtorita u direttivi tagħha. Ma ntqal xejn fil-kors tal- proċeduri li jippermetti lil din il-qorti sabiex tikkonvinċi ruħha li f'dawk iċ- ċirkostanzi r-rikorrent kellu jinżamm fl-impieg. Mid-deċiżjoni jirriżulta wkoll li fid-deċiżjoni li ħa t-Tribunal ikkunsidra l-kariga importanti li kien jokkupa r-rikorrenti u li ddeskriviha bħala "ta importanza strageġika għall-pajjiż". Hu għalhekk evidenti li t-Tribunal ikkunsidra wkoll l- interessi tal-intimata. Wieħed jista' jargumenta li l-intimata setgħet tissospendi temporanjament lir- rikorrent bħala miżura ta' prekawzjoni sakemm jispiċċaw il-proċeduri kriminali. Fil-kuntratt ta' impieg tar-rikorrent mhemm xejn li jipprovdi għal dik il- F'kull każ il-proċeduri kriminali li ttieħdu kontra r-rikorrent ma kinux jaqgħu fil-kontroll tal-intimata u sal-lum għadhom pendenti minkejja li t- terminu tal-impieg ilu ftit li skada. Ir-rikorrent m'ammettiex l-akkużi u saħansitra fl-ittra tal-21 ta' Jannar, 2012 għarraf lill-intimata li kien beħsiebu jikkontestaw il-kawża kriminali bil-mezzi kollha li tagħtih il-liġi. In-natura stess tal-akkużi kienu wkoll jagħtu wieħed x'jifhem li dan ma kienx każ li ser jinqata' mil-lum għall-għada. Ovvjament il-konvenuta kellha minnufih tinkariga persuna oħra bħala Direttur Ġenerali – Avjazzjoni Ċivili. Inoltre', meta tqies il-kariga involuta wieħed lanqas ma jista' jippretendi lill-prinċipal li kellu jħalli l-affarijiet on hold sakemm tinqata' l-kawża kriminali. Għalhekk il-qorti hi tal-fehma li f'kull każ l-intimata ma kellhiex obbligazzjoni li minflok tkeċċi tissospendi lir-rikorrent mingħajr paga. Il-qorti żżid li peress li r-rikorrent kien impjegat sabiex jokkupa l-kariga ta' Direttur Ġenerali – Avjazzjoni Ċivili, ma kienx hemm xogħol ieħor x'jista' jingħata sakemm jibqgħu pendenti l-proċeduri kriminali. Dan ma kienx każ ta' impjegat li minn taqsima seta' faċilment jintbagħat f'taqsima oħra fejn ma ssirx ħsara lill-interess tal-prinċipal u jagħmel xogħol ieħor. Ir-rikorrent kien impjegat speċifikatament sabiex jokkupa l-kariga ta' Direttur Ġenerali – Avjazzjoni u xejn Għaldaqstant, għalkemm ma taqbilx mar-raġunament kollu tat-Tribunal Industrijali, għar-raġunijiet li ngħataw tiċħad l-appell bl-ispejjeż kollha